**ΑΝΑΚΟΙΝΟΠΟΙΗΣΗ ΣΤΟ ΟΡΘΟ**

ως προς τη διόρθωση του σχ. έτους στις Διευκρινίσεις του κεφ. Γ’, περ. ΙV και τη διαγραφή των παρ. 6 &7 του κεφ. Δ΄.

Μαρούσι 23-6-2014

**Ο ΥΦΥΠΟΥΡΓΟΣ**

**ΑΛΕΞΑΝΔΡΟΣ ΔΕΡΜΕΝΤΖΟΠΟΥΛΟΣ**

|  |  |  |
| --- | --- | --- |
|  |  | **ΑΝΑΡΤΗΤΕΑ ΣΤΟ ΔΙΑΔΙΚΤΥΟ** |
|  |  | **Βαθμός Ασφαλείας:****Να διατηρηθεί μέχρι:** |
| ΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ-----ΓΕΝΙΚΗ Δ/ΝΣΗ ΔΙΟΙΚΗΣΗΣ Π.Ε. & Δ.Ε.ΔΙΕΥΘΥΝΣΕΙΣ ΠΡΟΣ/ΚΟΥ Α/ΘΜΙΑΣ & Β΄ΘΜΙΑΣ ΕΚΠ/ΣΗΣΤΜΗΜΑΤΑ Γ΄----- |  | **Βαθμός Προτερ.****ΕΞΑΙΡ. ΕΠΕΙΓΟΝ****ΑΔΑ : ΩΛΕΕ9-ΚΘΥ****Μαρούσι, 19-06-2014** **Αρ. Πρωτ.: 95303/Δ1**  |
| Ταχ. Δ/νση:: Α.Παπανδρέου 37Τ.Κ. – Πόλη: 151 80 ΜΑΡΟΥΣΙΙστοσελίδα: [www.minedu.gov.gr](http://www.minedu.gov.gr) e-mail : A/θμια: ppe3@minedu.gov.gr B/θμια: dprb@minedu.gov.gr  | **ΠΡΟΣ: 1.** | Περιφερειακούς Διευθυντές Π.Ε και Δ.Ε. Εκπαίδευσης Έδρες τους  |
| **Πληροφορίες:** **Α/θμια:** Ο. Ιντζέ Γ.Μπουζιάνη Μ. Ασλάνογλου A. Βερβέρη Α. ΣάββαρηΑ. ΜπούσουλαΔ. Κυπαρίσσης **Β/θμια:** Π.Ρωσσέτη (Ειδ.κατηγορίες)Γ. Δερτεριάν (κατά προτεραιότ.)Ν. Κονδύλης Α. ΠαναγιώταρουΓ. Μπεκρή Α. Φραϊδάκη (Μουσικά)Ε. Μπιγέρη (Καλλιτεχνικά)  | :::::::::::::: | 210 3443266210 3442335210 3442435210 3442120210 3443246210 3442435210 3442167210 3442116210 3442804210 3442126210 3442750210 3442278210 3442235210 3442280  | **2.** **ΚΟΙΝ.:**  | Διευθυντές Α/θμιας και Β/θμιας Εκπ/σης  Έδρες τους Όπως ο πίνακας αποδεκτών |

**ΘΕΜΑ:** **«Πρόσκληση εκπαιδευτικών Πρωτοβάθμιας και Δευτεροβάθμιας Εκπαίδευσης για υποβολή αιτήσεων αποσπάσεων από ΠΥΣΠΕ/ΠΥΣΔΕ σε ΠΥΣΠΕ/ΠΥΣΔΕ, Μουσικά, Καλλιτεχνικά, Διαπολιτισμικά και Εκκλησιαστικά Σχολεία για το διδακτικό έτος 2014-2015».**

 Το Υπουργείο Παιδείας και Θρησκευμάτων στο πλαίσιο της διαδικασίας διενέργειας των αποσπάσεων σε σχολικές μονάδες κατά το σχολικό έτος 2014-2015,

**κ α λ ε ί**

τους εκπαιδευτικούς πρωτοβάθμιας και δευτεροβάθμιας εκπαίδευσης, οι οποίοι επιθυμούν να υποβάλουν αίτηση απόσπασης για το διδακτικό έτος **2014-2015**, για τις ακόλουθες περιπτώσεις:

α) από ΠΥΣΠΕ/ΠΥΣΔΕ σε ΠΥΣΠΕ/ΠΥΣΔΕ,

β) σε Μουσικά Σχολεία,

γ) σε Καλλιτεχνικά Σχολεία,

δ) σε Διαπολιτισμικά Σχολεία και

ε) σε Εκκλησιαστικά Σχολεία

**2. Προθεσμία υποβολής αιτήσεων ορίζεται: από 20-06-2013 μέχρι 25-06-2014.** Η προθεσμία αυτή είναι **αποκλειστική** και ουδεμία παράταση θα δοθεί.

**ΚΕΦΑΛΑΙΟ Α’**

**ΝΟΜΙΚΟ ΠΛΑΙΣΙΟ**

Οι ισχύουσες διατάξεις, βάσει των οποίων πραγματοποιούνται οι αποσπάσεις, είναι οι ακόλουθες:

* άρθρο 31 παρ. 1, 2 και 6 του Ν.3848/2010 (ΦΕΚ 71 τ.Α΄),
* άρθρο 39 παρ. 2, 46 παρ. 1στ΄ του Ν. 4115/2013,
* άρθρο 16 κεφ. Γ΄ παρ. 5 του Ν.1566/1985(ΦΕΚ 167/30-9-1985 τ. A’),
* άρθρο 1 παρ.8 του Ν.3194/2003 (ΦΕΚ 267/20-11-2003 τ.Α΄),
* άρθρο 46 παρ. 7 του Ν.2413/1996 (ΦΕΚ 124/17.6.1996 τ. Α΄),
* άρθρο 93 παρ. 7 του Ν.3852/2010 (ΦΕΚ 87/7-6-2010 τ. Α’), όπως αντικαταστάθηκε από το άρθρο 7 παρ. 2 του Ν.4071/2012 (ΦΕΚ 85/11-4-2012 τ.Α΄),
* άρθρο 182 παρ. 10 του ν. 3852/2010 (ΦΕΚ 87/7-6-2010 τ. Α’),
* άρθρο 21 του Ν.2946/2001 (ΦΕΚ 224/8-10-2001 τ.Α΄), όπως αντικαταστάθηκε με το άρθρο 91 του ν. 4139/2013 (ΦΕΚ Α’ 74),
* άρθρο 17 παρ. 4 του Ν.3649/2008 (ΦΕΚ. 39, τ. Α)΄,
* άρθρο 16 περ. Ι΄ του Ν. 1824/88 (ΦΕΚ 296Α΄), όπως τροποποιήθηκε από τις διατάξεις του άρθρου 9 παρ. 9 του Ν. 3391/2005 (ΦΕΚ 240 Α΄) και
* άρθρα 52 και 44Α παρ. 12 α και β του ν. 4115/2013 (Α’ 24).

**ΚΕΦΑΛΑΙΟ Β’**

### ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΕΩΝ

**1. ΤΡΟΠΟΣ ΥΠΟΒΟΛΗΣ ΚΑΙ ΚΑΤΑΧΩΡΙΣΗΣ ΑΙΤΗΣΕΩΝ ΑΠΟ ΠΥΣΠΕ/ΠΥΣΔΕ ΣΕ ΠΥΣΠΕ/ΠΥΣΔΕ**

**1.1. Οι εκπαιδευτικοί** πρέπει να συμπληρώσουν την επισυναπτόμενη στην παρούσα εγκύκλιο αίτηση απόσπασης και να την υποβάλουν **μέσω του ενιαίου ηλεκτρονικού συστήματος διαχείρισης αιτήσεων αποσπάσεων** στην **πλησιέστερη** Διεύθυνση Πρωτοβάθμιας ή Δευτεροβάθμιας Εκπαίδευσης, ανάλογα με τη βαθμίδα στην οποία ανήκει ο εκπαιδευτικός, όπου θα κατατεθούν και τα δικαιολογητικά**, και να έχουν** υπόψη τους κατά την υποβολή της τα ακόλουθα:

**α)** Η αίτησή τους θα καταχωρισθεί στο ηλεκτρονικό σύστημα κατά την υποβολή της και θα παραλάβουν **επικυρωμένο** αντίγραφό της, θεωρημένο από το Διευθυντή της οικείας Διεύθυνσης ή από τον αρμόδιο υπάλληλο στον οποίο έχει παραχωρηθεί το δικαίωμα αυτό, το οποίο και θα προσυπογράφουν, αφού πρώτα **ελέγξουν** και οι ίδιοι την ορθότητα των καταχωρισμένων στοιχείων και κυρίως των κριτηρίων απόσπασης, τα οποία και αποτελούν τη βάση της μοριοδότησης.

**Ενστάσεις για παράλειψη καταχώρισης κριτηρίων στην εκτυπωμένη αίτηση που θα υπογράψει ο εκπαιδευτικός δε θα γίνονται δεκτές.**

**β)** Τα στοιχεία που δηλώνονται στην αίτηση απόσπασης έχουν την έννοια της υπεύθυνης δήλωσης, με βάση τα οριζόμενα στο άρθρο 8 του Ν.1599/86 και ψευδής δήλωση συνεπάγεται κυρώσεις που προβλέπονται από την παράγραφο 6 του άρθρου 22 του ίδιου νόμου.

**γ)** Η αίτησή τους θα πρέπει να συνοδεύεται από τα απαραίτητα επίσημα αποδεικτικά στοιχεία των κριτηρίων ή των λόγων απόσπασης τους οποίους επικαλούνται, όπως αυτά αναλυτικά αναφέρονται παρακάτω.

**δ)** Για τις αποσπάσεις **από ΠΥΣΠΕ/ΠΥΣΔΕ σε ΠΥΣΠΕ/ΠΥΣΔΕ** οι εκπαιδευτικοί έχουν τη δυνατότητα να επιλέγουν μέχρι και **πέντε** προτιμήσεις **ΠΥΣΠΕ ή ΠΥΣΔΕ** αντίστοιχα.

Επίσης, μπορούν να υποβάλουν, σύμφωνα με την αντίστοιχη εγκύκλιο αποσπάσεων σε φορείς, αίτηση απόσπασης και σε ένα **μόνο** φορέα ή υπηρεσία του Υπουργείου Παιδείας και Θρησκευμάτων.

**ε)** Η αίτηση που θα υποβληθεί με την παρούσα εγκύκλιο από ΠΥΣΠΕ/ΠΥΣΔΕ σε ΠΥΣΠΕ/ΠΥΣΔΕ **δεν θα εξετάζεται** στην περίπτωση που ικανοποιηθεί άλλη αίτηση απόσπασης του εκπαιδευτικού. Επίσης, εφόσον ικανοποιηθεί αίτηση απόσπασης εκπαιδευτικών δευτεροβάθμιας σε Μουσικό, Καλλιτεχνικό ή Εκκλησιαστικό Σχολείο, δε θα εξετάζεται η αίτηση απόσπασης από ΠΥΣΔΕ σε ΠΥΣΔΕ.

**στ)** Μετά την υποβολή των αιτήσεων δεν θα γίνονται δεκτές **τροποποιήσεις** (προσθήκες ή διαγραφές) των ΠΥΣΠΕ ή ΠΥΣΔΕ απόσπασης με την επιφύλαξη των όσων αναφέρονται παρακάτω στην παρ. 5.

**ζ)** **Ανάκληση της αίτησης απόσπασης** **δεν θα γίνεται δεκτή**, εκτός εάν οι λόγοι τους οποίους επικαλείται ο εκπαιδευτικός έχουν προκύψει μετά τη λήξη της προθεσμίας υποβολής της αίτησης απόσπασης με την επιφύλαξη των όσων αναφέρονται παρακάτω στην παρ. 5.

**η)** Να συμπληρωθούν οπωσδήποτε στην αίτηση τα πεδία που αφορούν στην επικοινωνία της υπηρεσίας με τον εκπ/κό (σταθερό και κινητό τηλέφωνο καθώς και e-mail).

**Επισημαίνεται ότι ο χρόνος απόσπασης από ΠΥΣΠΕ/ΠΥΣΔΕ σε ΠΥΣΠΕ/ΠΥΣΔΕ δε θεωρείται σε καμιά περίπτωση υπηρέτηση της οργανικής και επομένως με το χρόνο αυτό δε θεμελιώνεται δικαίωμα μετάθεσης.**

**1.2.** Οι **Προϊστάμενοι Διευθύνσεων Εκπαίδευσης** παρακαλούνται:

**α)** Να κοινοποιήσουν **άμεσα** την εγκύκλιο αυτή σε όλα τα σχολεία της αρμοδιότητάς τους, ώστε να λάβουν γνώση οι εκπαιδευτικοί.

**β)** Να θέσουν υπόψη των πιστοποιημένων χρηστών του συστήματος το συνημμένο αναλυτικό εγχειρίδιο οδηγιών.

 **γ) Με τη λήξη της προθεσμίας υποβολής των αιτήσεων** θα πρέπει νασυγκεντρώσουν όλες τις υποβληθείσες στην Διεύθυνσή τους αιτήσεις μαζί με τα επισυναπτόμενα δικαιολογητικά και **να φροντίσουν οι αιτήσεις εκπαιδευτικών που ανήκουν οργανικά σε άλλα ΠΥΣΠΕ/ΠΥΣΔΕ να αποσταλούν στις οικείες Διευθύνσεις.**

**δ) Επίσης με τη λήξη της προθεσμίας υποβολής των αιτήσεων και μέχρι 10-07-2014** θα πρέπει:

* να προβούν στον **έλεγχο των αιτήσεων απόσπασης** που υπέβαλαν οι εκπαιδευτικοί αρμοδιότητάς τους (δηλ. όσοι υπάγονται οργανικά σε αυτούς) στο Ολοκληρωμένο Ηλεκτρονικό Σύστημα Συλλογής και Διαχείρισης Αιτήσεων Απόσπασης (<https://anaplirotes.sch.gr>). Ο έλεγχος θα γίνει: **α)** με βάση την αίτηση και τα δικαιολογητικά που θα τους αποσταλούν από τις Δ/νσεις υποβολής των αιτήσεων και **β)** σύμφωνα με τα στοιχεία του ατομικού φακέλου των εκπαιδευτικών.
* Αμέσως **μετά την ολοκλήρωση της διαδικασίας ελέγχου** να αποστείλουν στις αρμόδιες Διευθύνσεις Προσωπικού Πρωτοβάθμιας ή Δευτεροβάθμιας Εκπαίδευσης –Τμήματα Γ’ αντίστοιχα– της Κεντρικής Υπηρεσίας του Υπουργείου Παιδείας και Θρησκευμάτων:

α) τις αιτήσεις των «**αποσπάσεων κατά προτεραιότητα**» και

β) το σχετικό εκτυπωμένο έντυπο ελέγχου θεωρημένο.

* Στην περίπτωση που προκύπτει **διαφορά ως προς τη μοριοδότηση** της αίτησης που υπέγραψε ο εκπαιδευτικός στη Διεύθυνση υποβολής και σ’ αυτή που προκύπτει μετά τον τελικό έλεγχο να ειδοποιείται ο εκπαιδευτικός άμεσα, ώστε να επιλύεται η διαφορά.

|  |
| --- |
| **ΕΠΙΣΗΜΑΝΣΗ:** Διευκρινίζονται τα ακόλουθα σχετικά με τα δικαιολογητικά που υποχρεούνται να υποβάλουν οι εκπαιδευτικοί Α/θμιας και Β/θμιας εκπαίδευσης με τις αιτήσεις απόσπασης:* Με τις διατάξεις του άρθρου 1 του προαναφερόμενου νόμου **καταργήθηκε** η υποχρέωση υποβολής πρωτοτύπων ή επικυρωμένων αντιγράφων εγγράφων που έχουν εκδοθεί από τις δημόσιες υπηρεσίες και τους φορείς που υπάγονται στη συγκεκριμένη ρύθμιση και πλέον το Δημόσιο υποχρεούται να αποδέχεται τα απλά, **ευανάγνωστα φωτοαντίγραφα των εγγράφων αυτών.** Επομένως, όπου αναφέρεται στις εγκυκλίους ότι απαιτείται υποβολή εγγράφων, πρέπει υποχρεωτικά να γίνονται δεκτά ευανάγνωστα φωτοαντίγραφα αυτών.
* Οι Δ/νσεις Α/θμιας και Β/θμιας Εκπαίδευσης, σύμφωνα με τις ίδιες διατάξεις, έχουν την υποχρέωση διενέργειας δειγματοληπτικού ελέγχου, σε ποσοστό τουλάχιστον πέντε τοις εκατό (5%) επί του συνόλου των φωτοαντιγράφων που θα κατατεθούν.
 |

**2. ΤΡΟΠΟΣ ΥΠΟΒΟΛΗΣ ΛΟΙΠΩΝ ΑΙΤΗΣΕΩΝ ΑΠΟΣΠΑΣΗΣ**

Σχετικά με τον τρόπο υποβολής των **λοιπών αιτήσεων** απόσπασης (σε Μουσικά Σχολεία, σε Καλλιτεχνικά Σχολεία,σε Σ.Μ.Ε.Α. κ..λ.π. ισχύουν τα όσα αναφέρονται για κάθε περίπτωση χωριστά παρακάτω.

**3. ΔΙΚΑΙΩΜΑ-ΚΩΛΥΜΑ ΥΠΟΒΟΛΗΣ ΑΙΤΗΣΗΣ**

Δικαίωμα υποβολής αίτησης απόσπασης έχουν όλοι οι εκπαιδευτικοί Πρωτοβάθμιας και Δευτεροβάθμιας Εκπαίδευσης, με **εξαίρεση** όσους:

**α)** διορίστηκαν στα **δυσπρόσιτα σχολεία και διανύουν την υποχρεωτική υπηρεσία** στα σχολεία αυτά, κατά τα οριζόμενα στο άρθρο 21 του Ν.3328/2005 (ΦΕΚ 80/1-4-2005 τ.Α’),

**β)** είναι εκπαιδευτικοί μουσικής παιδείας οι οποίοι έχουν διοριστεί και τοποθετηθεί αποκλειστικά σε Μουσικά Σχολεία από το 2006 και μετέπειτα, βάσει συγκεκριμένων ΦΕΚ διορισμού. Οι εν λόγω εκπαιδευτικοί μπορούν να υποβάλουν αίτηση απόσπασης **μόνο** για τα Μουσικά Σχολεία και τους φορείς.

**γ)** είναι **στελέχη της εκπαίδευσης** και η θητεία τους λήγει μετά τις 31-08-2014,

**δ)** υπηρετούν σε **θέσεις με θητεία** η οποία λήγει μετά τις 31-08-2014 ή

**ε)** υπηρετούν με θητεία στα Πρότυπα Πειραματικά Σχολεία.

**Αιτήσεις απόσπασης που τυχόν υποβάλουν εκπαιδευτικοί των παραπάνω περιπτώσεων δεν θα γίνονται δεκτές.**

**4. ΑΙΤΗΣΕΙΣ ΑΠΟΣΠΑΣΗΣ ΕΚΠΑΙΔΕΥΤΙΚΩΝ ΠΟΥ ΘΑ ΜΕΤΑΤΕΘΟΥΝ**

Επειδή δεν έχουν ολοκληρωθεί οι διαδικασίες μεταθέσεων Πρωτοβάθμιας και Δευτεροβάθμιας εκπαίδευσης και προκειμένου να πραγματοποιηθούν έγκαιρα οι αποσπάσεις, για τους εκπαιδευτικούς που υπέβαλαν αίτηση μετάθεσης θα ισχύσουν τα κάτωθι:

Μετά την έκδοση των αποφάσεων μετάθεσης και των δύο βαθμίδων θα δοθεί η δυνατότητα **μόνο** σε όσους εξ αυτών μετατεθούν να υποβάλουν αίτηση ανάκλησης της αίτησης απόσπασης ή αίτηση τροποποίησης των προτιμήσεων τους εντός τριών (3) ημερών από την έκδοση των αποφάσεων.

**Επισημαίνεται όμως ότι:**

* **η αίτηση τροποποίησης αφορά μόνο στις προτιμήσεις των ΠΥΣΠΕ/ΠΥΣΔΕ και ΟΧΙ στην επιλογή φορέα απόσπασης,**
* **η αίτηση αυτή θα μπορεί να γίνει δεκτή ΜΟΝΟ στην Δ/νση Εκπαίδευσης που υποβλήθηκε η αρχική αίτηση απόσπασης και**
* αυτονόητο είναι ότι, εάν έχει συμπεριληφθεί στις προτιμήσεις απόσπασης η περιοχή στην οποία θα μετατεθεί ο/η εκπαιδευτικός, η συγκεκριμένη προτίμηση θα διαγράφεται από την αίτηση απόσπασης.

**5. ΕΝΣΤΑΣΕΙΣ ΕΠΙ ΤΩΝ ΑΠΟΣΠΑΣΕΩΝ ΚΑΙ ΕΠΑΝΕΞΕΤΑΣΕΙΣ**

Μετά την ανακοίνωση των αποσπάσεων οι εκπαιδευτικοί Πρωτοβάθμιας και Δευτεροβάθμιας εκπαίδευσης δύνανται να υποβάλουν σε οποιαδήποτε Δ/νση Πρωτοβάθμιας ή Δευτεροβάθμιας αντίστοιχα **ένσταση** επί των αποτελεσμάτων, αναφέροντας συνοπτικά και με σαφήνεια τους λόγους υποβολής της, καθώς και **αιτήσεις επανεξέτασης**.

Για τις ενστάσεις και τις αιτήσεις αυτές ορίζεται **αποκλειστική προθεσμία υποβολής δύο (2) ημερών** από την επομένη της ανακοίνωσης των αποσπάσεων, για λόγους δημοσίου συμφέροντος, προκειμένου με την έναρξη του σχολικού έτους να μην δημιουργηθεί πρόβλημα στην εύρυθμη λειτουργία των σχολείων.

Με ευθύνη των Διευθυντών Εκπαίδευσης **οι ενστάσεις** θα πρέπει να διαβιβαστούν άμεσα στα αρμόδια τμήματα της Κ.Υ. του ΥΠΑΙΘ με ΦΑΞ ή ηλεκτρονικό ταχυδρομείο (αφού ψηφιοποιηθούν σε μορφή pdf) και ταχυδρομικά.

Αντίθετα **οι αιτήσεις επανεξέτασης** θα παραμείνουν στις Δ/νσεις Εκπαίδευσης και θα δοθούν οδηγίες για τον τρόπο καταχώρισής τους στο Ολοκληρωμένο Ηλεκτρονικό Σύστημα Συλλογής και Διαχείρισης Αιτήσεων Απόσπασης.

Οι αιτήσεις που θα υποβάλλονται απευθείας στην Κ.Υ. του Υ.ΠΑΙ.Θ. δε θα λαμβάνονται υπόψη.

**6. ΑΠΟΣΠΑΣΗ ΕΚΠΑΙΔΕΥΤΙΚΩΝ Β/ΘΜΙΑΣ ΕΚΠ/ΣΗΣ ΣΤΗΝ Α/ΘΜΙΑ ΕΚΠΑΙΔΕΥΣΗ**

Δίνεται η δυνατότητα σε εκπαιδευτικούς των κλάδων **ΠΕ05, ΠΕ06, ΠΕ07, ΠΕ08, ΠΕ11, ΠΕ16, ΠΕ19-20** και **ΠΕ32** δευτεροβάθμιας εκπαίδευσης που επιθυμούν να αποσπαστούν σε σχολεία της πρωτοβάθμιας εκπαίδευσης να περιλάβουν στην αίτησή τους και την επιλογή «**Επιθυμώ απόσπαση και σε πρωτοβάθμια εκπαίδευση**». Στην περίπτωση αυτή, επειδή τα ΠΥΣΔΕ και ΠΥΣΠΕ συμπίπτουν, η αναγραφή συγκεκριμένου ΠΥΣΔΕ προτίμησης θα λαμβάνεται και ως αίτηση στο αντίστοιχο ΠΥΣΠΕ.

**7. ΣΥΝΕΞΕΤΑΣΗ ΑΙΤΗΣΕΩΝ ΑΠΟΣΠΑΣΗΣ ΕΚΠΑΙΔΕΥΤΙΚΩΝ**

Για την Συνεξέταση αιτήσεων εκπαιδευτικών ισχύουν τα παρακάτω:

**7.1.** Το πεδίο «συνεξέταση» συμπληρώνεται μόνο αν και οι δυο σύζυγοι είναι εκπαιδευτικοί της ίδιας βαθμίδας εκπαίδευσης. Εφόσον συμπληρωθεί ως επάγγελμα η επιλογή «Εκπαιδευτικός», τότε παρέχεται η δυνατότητα συνεξέτασης των αιτήσεων των συζύγων και επομένως απαιτείται η συμπλήρωση του Αριθμού Μητρώου του/της συζύγου εκπαιδευτικού. Στο έντυπο έχουν την δυνατότητα να συμπληρώσουν μέχρι και 5 ΠΥΣΠΕ/ΠΥΣΔΕ για τα οποία επιθυμούν συνεξέταση.

**7.2.** Συνεξέταση σημαίνει ότι οι αιτήσεις απόσπασης των εκπαιδευτικών εξετάζονται ταυτόχρονα.

Επισημαίνουμε, αν έχουν δηλώσει και οι δύο ότι επιθυμούν συνεξέταση για το ΠΥΣΠΕ/ΠΥΣΔΕ Α και ο ένας από τους δύο εκπαιδευτικούς έχει την απαιτούμενη μοριοδότηση για να αποσπαστεί σε αυτό και ο άλλος όχι, τότε κανένας από τους δύο δεν θα αποσπαστεί στο ΠΥΣΠΕ/ΠΥΣΔΕ Α.

Αν οι δυο εκπαιδευτικοί διαθέτουν διαφορετικά μόρια μεταξύ τους και έχουν επιλέξει να αποσπαστούν στα ΠΥΣΠΕ/ΠΥΣΔΕ Α και Β κατά σειρά, τότε θα αποσπαστούν συνεξεταζόμενοι στο ΠΥΣΠΕ/ΠΥΣΔΕ στο οποίο μπορεί να αποσπαστεί εκείνος με τα λιγότερα μόρια, προκειμένου να αποσπαστούν και οι δυο μαζί.

**7.3.** Να σημειωθεί δε ότι για να συνεξεταστούν δύο αιτήσεις πρέπει και οι **δύο** εκπαιδευτικοί να έχουν συμπληρώσει στις επιλογές περιοχών απόσπασης τις αντίστοιχες περιοχές με την κατάληξη «Συνεξέταση» για το ΠΥΣΠΕ/ΠΥΣΔΕ που επιθυμούν **με την ίδια σειρά** **και στις δύο συνεξεταζόμενες αιτήσεις.** Αν μόνο ο ένας εκπαιδευτικός έχει επιλέξει την περιοχή συνεξέτασης, τότε η συνεξέταση προφανώς δε θα ικανοποιηθεί. Οι εκπαιδευτικοί έχουν την δυνατότητα να δηλώσουν τα **ίδια (μέχρι 5)** ΠΥΣΠΕ/ΠΥΣΔΕ είτε με είτε χωρίς συνεξέταση. Η σειρά με την οποία θα δηλωθεί το ΠΥΣΠΕ/ΠΥΣΔΕ με τη συνεξέταση και το ίδιο ΠΥΣΠΕ/ΠΥΣΔΕ χωρίς τη συνεξέταση, καθορίζει και τη σειρά με την οποία θα εξεταστεί η αίτηση του εκπαιδευτικού γι’ αυτό το ΠΥΣΠΕ/ΠΥΣΔΕ.

**ΠΑΡΑΔΕΙΓΜΑ**

**Α. ΣΥΖΥΓΟΣ:**

|  |  |  |  |
| --- | --- | --- | --- |
| **Α/Α** | **ΛΕΚΤΙΚΟ ΠΥΣΠΕ/ΠΥΣΔΕ**  | **ΚΩΔΙΚΟΣ ΠΥΣΠΕ/ΠΥΣΔΕ**  | **ΣΥΝΕΞΕΤΑΣΗ** |
| **1.** | **ΑΝΑΤ. ΘΕΣΣΑΛΟΝΙΚΗ** |  | **ΝΑΙ** |
| **2** | **ΑΝΑΤ. ΘΕΣΣΑΛΟΝΙΚΗ** |  |  |
| **3** | **ΔΥΤ. ΘΕΣΣΑΛΟΝΙΚΗ** |  | **ΝΑΙ** |
| **4** | **ΔΥΤ. ΘΕΣΣΑΛΟΝΙΚΗ** |  |  |
| **5** | **ΧΑΛΚΙΔΙΚΗ** |  | **ΝΑΙ** |
| **6** | **ΠΙΕΡΙΑ** |  |  |

**Β. ΣΥΖΥΓΟΣ:**

|  |  |  |  |
| --- | --- | --- | --- |
| **Α/Α** | **ΛΕΚΤΙΚΟ ΠΥΣΠΕ/ΠΥΣΔΕ**  | **ΚΩΔΙΚΟΣ ΠΥΣΠΕ/ΠΥΣΔΕ**  | **ΣΥΝΕΞΕΤΑΣΗ** |
| **1.** | **ΑΝΑΤ. ΘΕΣΣΑΛΟΝΙΚΗ** |  | **ΝΑΙ** |
| **2** | **ΑΝΑΤ. ΘΕΣΣΑΛΟΝΙΚΗ** |  |  |
| **3** | **ΔΥΤ. ΘΕΣΣΑΛΟΝΙΚΗ** |  | **ΝΑΙ** |
| **4** | **ΔΥΤ. ΘΕΣΣΑΛΟΝΙΚΗ** |  |  |
| **5** | **ΣΕΡΡΕΣ** |  |  |
| **6** | **ΧΑΛΚΙΔΙΚΗ** |  | **ΝΑΙ** |

* Η σειρά επιλογής συνεξετάσεων είναι η ίδια.
* Και οι δύο εκπαιδευτικοί έχουν επιλέξει τις περιοχές Ανατ. και Δυτ. Θεσσαλονίκης εκτός από συνεξέταση και ως μεμονωμένες ώστε σε περίπτωση που δεν αποσπαστούν και οι δύο, να μπορεί η αίτηση του καθενός να εξεταστεί χωριστά, για να μην αποκλειστεί η περίπτωση που κάποιος μπορούσε με τα μόριά του να αποσπαστεί εκεί.
* Τη Χαλκιδική επέλεξαν ως συνεξέταση μόνο.
* Και οι δύο έχουν επιπλέον και ξεχωριστές προτιμήσεις: ο πρώτος για Πιερία και ο δεύτερος για Σέρρες. Αν ο δεύτερος αποσπαστεί στις Σέρρες η συνεξέταση της Χαλκιδικής ακυρώνεται.

**Επισημαίνουμε ότι** η σειρά και ο αριθμός των **μη συνεξεταζόμενων ΠΥΣΠΕ/ΠΥΣΔΕ** που θα δηλωθούν από τους δύο εκπαιδευτικούς δεν είναι απαραίτητο να είναι τα ίδια. Δέσμευση υπάρχει μόνο για τα **ΠΥΣΠΕ/ΠΥΣΔΕ που θα συνεξεταστούν**, **τα οποία πρέπει να υπάρχουν και στις 2 αιτήσεις με την ίδια σειρά**.

***7.4. Η ικανοποίηση της αίτησης συνεξέτασης σε ένα ΠΥΣΠΕ/ΠΥΣΔΕ δε συνεπάγεται και τοποθέτηση από το ΠΥΣΠΕ/ΠΥΣΔΕ εντός της ίδιας πόλεως ή της ίδιας περιοχής.*** (Για παράδειγμα το ΠΥΣΠΕ/ΠΥΣΔΕ Μαγνησίας περιλαμβάνει όχι μόνο το Βόλο αλλά και το νησί της Σκοπέλου, επομένως σε περίπτωση απόσπασης και των δύο συζύγων εκπαιδευτικών στο ΠΥΣΠΕ/ΠΥΣΔΕ Μαγνησίας η τοποθέτηση ενδέχεται να μη γίνει στην ίδια πόλη / δήμο / περιοχή).

**ΚΕΦΑΛΑΙΟ Γ’**

**ΑΠΟΣΠΑΣΕΙΣ ΕΚΠΑΙΔΕΥΤΙΚΩΝ ΑΠΟ ΠΥΣΠΕ/ΠΥΣΔΕ**

**ΣΕ ΠΥΣΠΕ/ΠΥΣΔΕ**

**Α. ΑΠΟΣΠΑΣΕΙΣ ΜΕ ΚΡΙΤΗΡΙΑ ΜΟΡΙΟΔΟΤΗΣΗΣ**

**1. ΤΡΟΠΟΣ ΜΟΡΙΟΔΟΤΗΣΗΣ**

Για τις αποσπάσεις από ΠΥΣΠΕ/ΠΥΣΔΕ σε ΠΥΣΠΕ/ΠΥΣΔΕ, λαμβάνονται υπόψη τα εξής κριτήρια:

**1)** η **συνολική υπηρεσία**, που αποτιμάται κλιμακωτά ως ακολούθως:

α) μία (1) μονάδα για κάθε έτος από 1 έως και 10 έτη υπηρεσίας

β) 1,5 μονάδες για κάθε έτος από 10 έτη και άνω έως και 20 έτη

γ) δύο (2) μονάδες για κάθε έτος υπηρεσίας από 20 έτη και άνω

**2)** η **συνυπηρέτηση**, που αποτιμάται με δέκα (10) μονάδες,

**3)** η **εντοπιότητα**, που αποτιμάται με τέσσερις (4) μονάδες,

**4)** οι **οικογενειακοί λόγοι**, που αποτιμώνται ως εξής:

* Οι **έγγαμοι** εκπαιδευτικοί λαμβάνουν τέσσερις (4) μονάδες.

Ίδιο αριθμό μονάδων λαμβάνουν και οι **διαζευγμένοι** ή **σε διάσταση** γονείς εκπαιδευτικοί στους οποίους έχει ανατεθεί νόμιμα η επιμέλεια άγαμων ανήλικων ή σπουδαζόντων παιδιών (φυσικών, θετών ή αναγνωρισμένων).

* Οι εκπαιδευτικοί **σε χηρεία** λαμβάνουν δώδεκα (12) μονάδες αν έχουν παιδί που είναι άγαμο ανήλικο ή σπουδάζει, άλλως λαμβάνουν τέσσερις (4) μονάδες.
* Οι **άγαμοι** εκπαιδευτικοί λαμβάνουν έξι (6) μονάδες, εφόσον έχουν παιδί που είναι άγαμο ανήλικο ή σπουδάζει.
* Μονάδες τέκνων λαμβάνουν οι εκπαιδευτικοί ως εξής: πέντε (5) μονάδες για το πρώτο, έξι (6) για το δεύτερο και οκτώ (8) για το τρίτο παιδί (φυσικό, θετό ή αναγνωρισμένο) και δέκα (10) μονάδες για κάθε ένα από τα υπόλοιπα παιδιά, **εφόσον αυτά είναι άγαμα ανήλικα ή σπουδάζουν**.

|  |
| --- |
| **ΔΙΕΥΚΡΙΝΙΣΕΙΣ ΕΠΙ ΤΩΝ ΑΝΩΤΕΡΩ ΚΡΙΤΗΡΙΩΝ**Η έννοια των ανωτέρω τεσσάρων (4) κριτηρίων, με επιφύλαξη των όσων παρακάτω διευκρινίζουμε, **ταυτίζεται εννοιολογικά με αυτή των μεταθέσεων**. Τα κριτήρια αυτά όμως διαφοροποιούνται ως προς τους συντελεστές που αποδίδουν το σύνολο των μονάδων κάθε εκπαιδευτικού κατά τα ανωτέρω, λόγω του διαφορετικού χαρακτήρα των αποσπάσεων, και επομένως θα προκύψει διαφορετική μοριοδότηση για τις αποσπάσεις από εκείνη των μεταθέσεων για κάθε εκπαιδευτικό.Έτσι θα ισχύουν γενικά τα όσα αναφέρονται στις αριθμ. 59755/Δ1/15-04-2014 και 59747/Δ2/15-04-2014 αντίστοιχες εγκυκλίους των μεταθέσεων Α/θμιας και Β/θμιας Εκπαίδευσης, λαμβάνοντας υπόψη τα όσα παρακάτω διευκρινιστικά αναφέρονται για κάθε κριτήριο:**Ι. ΣΥΝΟΛΙΚΗ ΥΠΗΡΕΣΙΑ**Επειδή ο χρόνος συνολικής υπηρεσίας είναι ο ίδιος με τον κατά την έννοια του χρόνου των μεταθέσεων και πρέπει να ταυτίζεται με αυτόν, στην περίπτωση που οι εκπαιδευτικοί έχουν υποβάλλει αίτηση μετάθεσης να αναγράφουν και στην αίτηση απόσπασης το ακριβές χρονικό διάστημα χρόνου που αναφέρεται στην αίτηση μετάθεσης, εννοείται επικαιροποιημένο κατά το τρέχον έτος στην περίπτωση που υποβλήθηκαν αιτήσεις μετάθεσης τα προηγούμενα έτη. Σε διαφορετική περίπτωση πρέπει να δοθεί ιδιαίτερη προσοχή στις οδηγίες της εγκυκλίου των μεταθέσεων για τον υπολογισμό του χρόνου των προϋπηρεσιών, κάτι που οπωσδήποτε συνιστά προσεκτικό έλεγχο του φακέλου των εκπαιδευτικών, ώστε να υπάρξει σύγκλιση στο χρόνο που θα αναφέρουν στη χειρόγραφη αίτησή τους οι εκπαιδευτικοί και στον χρόνο που θα προκύψει από τον έλεγχο της Διεύθυνσης της οργανικής τους θέσης.**ΙΙ. ΣΥΝΥΠΗΡΕΤΗΣΗ****α)** Οι μονάδες συνυπηρέτησης λαμβάνονται για όλο το ΠΥΣΠΕ/ΠΥΣΔΕ (ένα), όπου υπηρετεί **οργανικά** (όχι με απόσπαση) ή εργάζεται ο/η σύζυγος κατά το τελευταίο ένα (1) **έτος** (1), στο όποιο δύναται να περιληφθούν και διαστήματα ανεργίας επιδοτούμενης ή μη. Η προϋπόθεση του ενός έτους στο κατά περίπτωση ΠΥΣΠΕ/ΠΥΣΔΕ πρέπει να συντρέχει κατά τις ημερομηνίες υποβολής των αιτήσεων απόσπασης.**β)** Δεν απαιτείται ενεργός σύμβαση εργασίας κατά την υποβολή των αιτήσεων, αλλά θα πρέπει κατά το τελευταίο έτος να έχουν εργαστεί έστω και μία (1) ημέρα εντός του ΠΥΣΠΕ/ΠΥΣΔΕ που ζητείται η συνυπηρέτηση. Επομένως οι εκπαιδευτικοί δεν θα λαμβάνουν μονάδες συνυπηρέτησης όταν κατά τη διάρκεια ολόκληρου του τελευταίου έτους οι σύζυγοί τους βρίσκονταν σε ανεργία (επιδοτούμενη ή μη).**γ)** Προκειμένου για τους/τις συζύγους εκπαιδευτικών που υπηρετούν με θητεία, οι μονάδες συνυπηρέτησης λαμβάνονται για το ΠΥΣΠΕ/ΠΥΣΔΕ που υπηρετεί ο/η σύζυγος και όχι για το ΠΥΣΠΕ/ΠΥΣΔΕ που είναι η οργανική τους. **δ)** Για τα μόρια συνυπηρέτησης με σύζυγο εκπαιδευτικό, λαμβάνεται υπόψη και η εργασία τους ως **αναπληρωτών ή ωρομισθίων** με την προϋπόθεση ότι το διάστημα εργασίας ή ανεργίας τους ήταν στο ίδιο ΠΥΣΠΕ/ΠΥΣΔΕ.**ε)** Η συνυπηρέτηση για τις πόλεις της **Αθήνας και της Θεσσαλονίκης** αντιμετωπίζεται **ενιαία**, με βάση τις Νομαρχίες για την Αθήνα και το Νομό αντίστοιχα για τη Θεσσαλονίκη, όπως διαμορφώθηκαν σύμφωνα τις διατάξεις του άρθρ. 1 του Ν. 3852/2010 (ΦΕΚ 87/7-6-2010 τ.Α’). Οι εκπαιδευτικοί επομένως που έχουν συνυπηρέτηση σε ένα ΠΥΣΠΕ/ΠΥΣΔΕ από τα Α, Β, Γ, ή Δ΄ Αθήνας λαμβάνουν συνυπηρέτηση σε όλα τα προαναφερόμενα ΠΥΣΠΕ/ΠΥΣΔΕ και όσοι έχουν συνυπηρέτηση είτε στην Ανατ. είτε στη Δυτ. Θεσσαλονίκη λαμβάνουν συνυπηρέτηση και για τα δύο ΠΥΣΠΕ/ΠΥΣΔΕ του Ν. Θεσσαλονίκης.**ΙΙΙ. ΕΝΤΟΠΙΟΤΗΤΑ**Η εντοπιότητα στις αποσπάσεις προσδιορίζεται με βάση την αντίστοιχη θεώρηση των μεταθέσεων με διαφοροποίηση μόνο ως προς το ότι αυτή ισχύει για όλη τη Δ/νση (ΠΥΣΠΕ/ΠΥΣΔΕ).**ΙV. ΟΙΚΟΓΕΝΕΙΑΚΟΙ ΛΟΓΟΙ**Οι εκπαιδευτικοί δικαιούνται μόρια για τα τέκνα τους τα οποία φοιτούσαν κατά το σχολικό έτος **2013-2014** στη Γ’ Λυκείου, μολονότι ενδέχεται να έχουν συμπληρώσει το 18ο έτος και δεν φοιτούν ακόμη σε κάποια ανώτερη ή ανώτατη δημόσια σχολή. |

**5)** **Σοβαροί** **λόγοι υγείας**:

**α.** των ίδιων των εκπαιδευτικών, των παιδιών ή των συζύγων τους (μονάδες 5 για ποσοστό αναπηρίας 50-66%, μονάδες 20 για ποσοστό 67-79% και μονάδες 30 για ποσοστό 80% και άνω),

**β**. των γονέων τους που είναι δημότες από διετίας και διαμένουν σε δήμο της περιοχής όπου ζητείται η απόσπαση, (μονάδα 1 για ποσοστό αναπηρίας 50-66% και μονάδες 3 για ποσοστό 67% και άνω),

**γ.** αδελφών τους με ποσοστό αναπηρίας 67% και άνω, εφόσον έχουν με δικαστική απόφαση την επιμέλειά τους (μονάδες 5).

**ΕΠΙΣΗΜΑΝΣΗ Ι:** Για την απόδειξη του ποσοστού αναπηρίας των τριών ως άνω περιπτώσεων απαιτείται εν ισχύ γνωμάτευση **πρωτοβάθμιας ή δευτεροβάθμιας υγειονομικής επιτροπής ή Κέντρου Πιστοποίησης Αναπηρίας (ΚΕ.Π.Α.)**, που εκδίδεται βάσει του Ενιαίου Κανονισμού Προσδιορισμού Ποσοστού Αναπηρίας, όπως ισχύει κάθε φορά (άρθρο 7 του ν. 3863/2010).

**ΕΠΙΣΗΜΑΝΣΗ ΙΙ:** Για τις τρεις προηγούμενες περιπτώσεις **των σοβαρών λόγων υγείας** η μοριοδότηση δεν γίνεται προσθετικά εντός της ίδιας κατηγορίας στην περίπτωση που συντρέχει λόγος μοριοδότησης σε περισσότερα του ενός συγγενικά άτομα.

**δ)** η θεραπεία για εξωσωματική γονιμοποίηση (μονάδες 3). Τη μοριοδότηση αυτή λαμβάνουν και οι σύζυγοι των εκπαιδευτικών.

Για την απόδειξη του κριτηρίου αυτού απαιτείται βεβαίωση από Ειδικό Κέντρο Εξωσωματικής Γονιμοποίησης δημόσιου ή ιδιωτικού.

**6) Λοιποί λόγοι**

Οι σπουδές του εκπαιδευτικού (μεταπτυχιακές ή για απόκτηση άλλου τίτλου Πανεπιστημίου ή ΤΕΙ) σε σχολή που εδρεύει σε διαφορετική περιοχή από αυτήν όπου ανήκει οργανικά (μονάδες 2). Οι μονάδες αυτές χορηγούνται για το ΠΥΣΠΕ/ΠΥΣΔΕ που βρίσκεται η σχολή που φοιτά ο εκπ/κός. Για σπουδές στο Ελληνικό Ανοικτό Πανεπιστήμιο (Ε.Α.Π.) δε χορηγούνται οι εν λόγω μονάδες.

**2. ΑΠΟΣΤΟΛΗ ΚΑΙ ΕΛΕΓΧΟΣ ΤΩΝ ΑΙΤΗΣΕΩΝ ΠΟΥ ΘΑ ΕΞΕΤΑΖΟΝΤΑΙ ΜΕ ΒΑΣΗ ΤΗ ΜΟΡΙΟΔΟΤΗΣΗ ΚΑΤΑ ΤΑ ΑΝΩΤΕΡΩ**

Τόσο οι αιτήσεις όσο και τα δικαιολογητικά -όπου αυτά απαιτούνται- για την απόδειξη των ανωτέρω κριτηρίων (**συνολικής υπηρεσίας**, **συνυπηρέτησης**, **εντοπιότητας**, **οικογενειακών λόγων και σοβαρών λόγων υγείας)** θα διαβιβαστούν από τις Δ/νσεις υποβολής των αιτήσεων στη Διεύθυνση Εκπαίδευσης στην οποία ανήκουν **οργανικά** οι εκπαιδευτικοί, ώστε να συνεκτιμηθούν με τα υπόλοιπα στοιχεία που υπάρχουν στους ατομικούς φακέλους τους και να ελεγχθεί τελικώς η ορθότητα των υποβληθεισών αιτήσεων.

Σ΄ αυτό καθίσταται σαφές ότι υπεύθυνοι για τον **τελικό έλεγχο,** προκειμένου να γίνει ορθή αποτίμηση των μονάδων βάσει των οποίων και θα γίνουν οι αποσπάσεις, είναι οι Διευθυντές των Διευθύνσεων Πρωτοβάθμιας/Δευτεροβάθμιας Εκπαίδευσης στα οποία ανήκουν οργανικά οι εκπαιδευτικοί.

**ΔΙΕΥΚΡΙΝΙΣΕΙΣ**

**Ι.** Οι αιτήσεις αυτές **δε θα διαβιβαστούν στις αρμόδιες Διευθύνσεις του Υπουργείου Παιδείας και Θρησκευμάτων**.

**ΙΙ.** Σχετικά με την **αυτεπάγγελτη αναζήτηση των δικαιολογητικών** εφιστούμε την προσοχή στους Διευθυντές και στους Προϊσταμένους Γραφείων Α/θμιας και Β/θμιας Εκπαίδευσης ότι -όπου προβλέπεται αυτή- πρέπει οπωσδήποτε να γίνεται από την υπηρεσία.

**Β. ΑΠΟΣΠΑΣΕΙΣ ΚΑΤΑ ΠΡΟΤΕΡΑΙΟΤΗΤΑ**

 Επειδή οι αποσπάσεις έχουν, σύμφωνα και με τις διατάξεις που υλοποιούνται, κοινωνικοκεντρικό και ανθρωποκεντρικό χαρακτήρα με γνώμονα πάντα την εύρυθμη λειτουργία των σχολικών μονάδων, οι εκπαιδευτικοί των παρακάτω κατηγοριών αποσπώνται από **ΠΥΣΠΕ/ΠΥΣΔΕ σε ΠΥΣΠΕ/ΠΥΣΔΕ**, συγκρινόμενοι μόνο μεταξύ τους, κατά σειρά προτεραιότητας ως ακολούθως:

**α) Όσοι ανήκουν σε ειδική κατηγορία μετάθεσης.**

Διευκρινίζουμε για την κατηγορία αυτή τα ακόλουθα:

1. Πέραν των αναφερομένων ασθενειών στο άρθρο 13 του Π.Δ. 50/96 επιπρόσθετα σε ειδική κατηγορία μετάθεσης ανήκουν και οι εκπαιδευτικοί που πάσχουν από:
* *δρεπανοκυτταρική και μικροδρεπανοκυτταρική αναιμία* (Άρθρο 17 του N. 3402/2005 ΦΕΚ 258 17/10/2005),
* σ*κλήρυνση κατά πλάκας* (Παρ. 8 του άρθρου 1 του Ν.3194/03 ΦΕΚ 227/Α),
* *Ε. Hodgkin, no Hodgkin και Willebrand* (αριθμ. 19 Απόφαση της 217ης/18.9.08 Ολομέλειας του Κεντρικού Συμβουλίου Υγείας (ΚΕ.Σ.Υ.) της Γενικής Διεύθυνσης Δημόσιας Υγείας του Υπουργείου Υγείας)
1. Στην ειδική κατηγορία μετάθεσης υπάγονται και οι πολύτεκνοι καθώς και οι εκπ/κοί που τυγχάνουν γονείς δύο (2) αναπήρων τέκνων, με ποσοστό αναπηρίας 67%, καθώς εξομοιώνονται με τους πολυτέκνους (άρθρο 52, του ν. 4115/2013 (Α΄24).
2. Προκειμένου για απόσπαση με υπαγωγή σε ειδική κατηγορία αρκεί γνωμάτευση **πρωτοβάθμιας υγειονομικής επιτροπής** και όχι αποκλειστικά δευτεροβάθμιας ή Κ.Ε.Π.Α., όπως απαιτείται με το νομικό πλαίσιο των μεταθέσεων.

**β) Είναι σύζυγοι στρατιωτικών των Ενόπλων Δυνάμεων, ένστολου προσωπικού της Ελληνικής Αστυνομίας, του Πυροσβεστικού και Λιμενικού Σώματος, της ΕΥΠ καθώς και του προσωπικού των Καταστημάτων Κράτησης** (παρ. 1 του άρθρου 21 ν. 2946/2001 ΦΕΚ 224/8-10-2001 τ.Α΄ όπως αντικαταστάθηκε με το άρθρο 91 του ν. 4139/2013 (ΦΕΚ Α’ 74) και παρ. 4, άρθρο 17 του Ν.3649/2008 (ΦΕΚ. 39, τ. Α)΄.

Διευκρινίζουμε σχετικά με τις αιτήσεις των συζύγων στρατιωτικών ότι εάν αυτοί βρίσκονται υπό μετακίνηση και δεν είναι γνωστός ο τόπος εργασίας τους, δε θα υποβληθεί αίτηση από τους/τις εκπαιδευτικούς με τις καθορισθείσες διαδικασίες της παρούσης εγκυκλίου. Η αίτηση όμως δύναται να υποβάλλεται χειρόγραφα μόλις καταστεί γνωστός ο τόπος μετακίνησης και θα εξετάζεται από την υπηρεσία σε σχέση και με τις λοιπές αιτήσεις που θα υπάρχουν και στο πλαίσιο ύπαρξης λειτουργικών αναγκών των σχολικών μονάδων.

**γ)** **Είναι εκλεγμένοι περιφερειακοί σύμβουλοι, δήμαρχοι, δημοτικοί σύμβουλοι, πρόεδροι και μέλη των δημοτικών και τοπικών κοινοτήτων ή εκπρόσωποι τοπικών κοινοτήτων** (άρθρο 93 παρ. 7 του Ν.3852/2010, όπως αντικαταστάθηκε από το άρθρο 7 παρ. 2 του Ν.4071/2012, άρθρο 182 παρ. 10 του ν. 3852/2010 και άρθρο 46 παρ. 7 του Ν. 2413/1996).

Επειδή οι αποσπάσεις γίνονται για το διδακτικό έτος που άρχεται από 1-9-2014, ημερομηνία που ξεκινά η θητεία των ανωτέρω, στη συγκεκριμένη κατηγορία των κατά στη στην συγκεκριμένη περίπτωση των κατά προτεραιότητα αποσπάσεων είναι αυτονόητο ότι υπάγονται όσοι εκλέχθηκαν στις δημοτικές και περιφερειακές εκλογές 2014 και θα πρέπει προκειμένου να ενταχθούν στην κατηγορία αυτή να προσκομίσουν τα σχετικά δικαιολογητικά που θα αποδεικνύουν την εκλογή τους.

**δ)** **Είναι σύζυγοι** **δικαστικών λειτουργών και σύζυγοι του κύριου προσωπικού του ΝΣΚ** (παρ. 3, άρθρου 47 ν. 2304/95, παρ. 3 άρθρου 50 ν.1756/1988 όπως αντικαταστάθηκε με την παρ.1 του άρθρου 94 ν.4055/2012 και παρ. 20, άρθρου 19 ν.2386/1996).

 **ε) Είναι σύζυγοι μελών ΔΕΠ (**άρθρο 44Α παρ. 12α του ν. 4115/2013).

**ΠΡΟΣΟΧΗ! Σε περίπτωση που δε δηλωθεί ως πρώτη προτίμηση το ΠΥΣΠΕ/ΠΥΣΔΕ που υφίσταται η συνυπηρέτηση δεν ισχύει η κατά προτεραιότητα απόσπαση.**

**Στις ανωτέρω περιπτώσεις β, γ, δ και ε κατά προτεραιότητα αποσπάσεων, αν δεν υπάρχουν λειτουργικά κενά στην περιοχή όπου συντρέχει ο λόγος της κατά προτεραιότητα απόσπασης, η απόσπαση δύναται να πραγματοποιείται σε όμορη αυτής περιοχή. Γι’ αυτό εφιστούμε την προσοχή να δηλώνονται και περιοχές όμορες της περιοχής πρώτης προτίμησης.**

**2. ΑΠΟΣΤΟΛΗ - ΕΛΕΓΧΟΣ ΚΑΙ ΕΞΕΤΑΣΗ**

**ΤΩΝ ΑΙΤΗΣΕΩΝ ΑΠΟΣΠΑΣΗΣ ΚΑΤΑ ΠΡΟΤΕΡΑΙΟΤΗΤΑ**

Οι αιτήσεις μαζί με τα δικαιολογητικά των εκπαιδευτικών που θέλουν να υπαχθούν στην κατηγορία των κατά προτεραιότητα αποσπάσεων θα πρέπει απαραίτητα, αφού γίνει έλεγχος ως προς τα λοιπά στοιχεία από τους φακέλους των εκπαιδευτικών στις οργανικές θέσεις τους, όπου τηρείται και ο φάκελός τους, **να διαβιβαστούν στις αρμόδιες Διευθύνσεις Προσωπικού Πρωτοβάθμιας ή Δευτεροβάθμιας Εκπαίδευσης –Τμήματα Γ’ αντίστοιχα– της Κεντρικής Υπηρεσίας του Υπουργείου Παιδείας και Θρησκευμάτων**, ώστε αφενός μεν να γίνει έλεγχος των στοιχείων, αφετέρου δε να εξεταστεί η υπαγωγή ή μη των εκπαιδευτικών σε ειδική κατηγορία από τα αρμόδια κεντρικά υπηρεσιακά συμβούλια.

**ΚΕΦΑΛΑΙΟ Δ’**

**ΛΟΙΠΕΣ ΑΠΟΣΠΑΣΕΙΣ**

***1. Αποσπάσεις εκπαιδευτικών σε Μουσικά Σχολεία.***

Δικαίωμα υποβολής αίτησης απόσπασης στα **Μουσικά Σχολεία** έχουν:

**α)** Οι εκπαιδευτικοί γενικών ειδικοτήτων, οι οποίοι θα έχουν συμπληρώσει πενταετή τουλάχιστον διδακτική υπηρεσία στα σχολεία της Δευτεροβάθμιας Εκπαίδευσης αρμοδιότητας του Υπουργείου Παιδείας και Θρησκευμάτων (ως μόνιμοι, αναπληρωτές ή ωρομίσθιοι) έως 31 Αυγούστου 2014.

**β)** Οι εκπαιδευτικοί Δευτεροβάθμιας Εκπαίδευσης μουσικής παιδείας(ΠΕ16- ΤΕ16) οι οποίοι έχουν τους παρακάτω κατά μάθημα αναφερόμενους τίτλους σπουδών και πενταετή τουλάχιστον διδακτική υπηρεσία στα σχολεία της Δευτεροβάθμιας Εκπαίδευσης αρμοδιότητας του Υπουργείου Παιδείας και Θρησκευμάτων(ως μόνιμοι, αναπληρωτές ή ωρομίσθιοι) έως 31 Αυγούστου 2014:

 Ι. Μάθημα των Θεωρητικών της Μουσικής (Μουσική θεωρία και πράξη):

Πτυχίο αντίστιξης ή φούγκας ή δίπλωμα σύνθεσης. Τεκμηριωμένη ενασχόληση με το προς διδασκαλία αντικείμενο τουλάχιστον πέντε ετών.

 ΙΙ. Μάθημα της Ελληνικής Παραδοσιακής Μουσικής:

 Δίπλωμα Βυζαντινής Εκκλησιαστικής Μουσικής. Τεκμηριωμένη ενασχόληση με το προς διδασκαλία αντικείμενο τουλάχιστον πέντε ετών.

 ΙΙΙ. Μάθημα της Διεύθυνσης Χορωδιακών και Ορχηστρικών Συνόλων:

Τίτλοι σπουδών αντιστοίχου ειδικότητας της ημεδαπής ή της αλλοδαπής, αναγνωρισμένοι από το Δ.Ι.Κ.Α.Τ.Σ.Α/ ΔΟΑΤΑΠ. **Αν δεν υπάρχουν υποψήφιοι με τα παραπάνω τυπικά προσόντα είναι δυνατό να προταθούν κατά την κρίση της καλλιτεχνικής επιτροπής, εκπαιδευτικοί που έχουν τα προβλεπόμενα τυπικά προσόντα του αντικειμένου «Θεωρητικά της Μουσικής» και τεκμηριωμένη ενασχόληση με το προς διδασκαλία αντικείμενο τουλάχιστον πέντε ετών.**

 IV. Μάθημα των Ευρωπαϊκών Μουσικών Οργάνων:

Δίπλωμα ή πτυχίο του σχετικού οργάνου. Τεκμηριωμένη ενασχόληση με το προς διδασκαλία αντικείμενο τουλάχιστον πέντε ετών.

 V. Μάθημα των Παραδοσιακών Μουσικών Οργάνων:

Δίπλωμα Βυζαντινής Εκκλησιαστικής Μουσικής. Τεκμηριωμένη γνώση- ενασχόληση με το παραδοσιακό όργανο τουλάχιστον πέντε ετών.

**γ)** Καθηγητές μουσικής, οι οποίοι διορίστηκαν σε **Μουσικά σχολεία**, έχουν δικαίωμα υποβολής αίτησης απόσπασης για άλλο μουσικό σχολείο, εφόσον έχουν υπηρετήσει την κατεχόμενη οργανική θέση, εφαρμοζομένων κατά τα λοιπά όλων των ανωτέρω.

**ΕΠΙΣΗΜΑΝΣH Ι: Οι** **εκπαιδευτικοί μπορούν να ζητήσουν απόσπαση μόνον για τα σχολεία στα οποία είχαν τη δυνατότητα να τοποθετηθούν βάσει των προσόντων τους κατά το διορισμό τους, και συνεπώς όσοι εκπ/κοί μουσικής παιδείας έχουν διοριστεί και τοποθετηθεί αποκλειστικά σε Μουσικά Σχολεία βάσει συγκεκριμένων ΦΕΚ διορισμού, μπορούν να υποβάλουν αίτηση απόσπασης μόνο για τα Μουσικά Σχολεία και τους φορείς.**

 **Ενδεικτικά αναφέρουμε ότι σύμφωνα με τις διατάξεις του άρθρου 20 παρ. 7α του Ν.3475/2006 (ΦΕΚ 146 Α΄) οι εκπαιδευτικοί κλάδου ΠΕ16, απόφοιτοι Ωδείου, οι οποίοι διορίστηκαν από το 2006 και μετέπειτα με προϋπηρεσία 30μήνου και τοποθετήθηκαν αποκλειστικά σε Μουσικά Σχολεία, μπορούν να υποβάλουν αίτηση απόσπασης μόνο για τα Μουσικά Σχολεία και τους φορείς.**

Όσοι πληρούν τις παραπάνω προϋποθέσεις θα πρέπει να υποβάλουν αίτηση συμπληρώνοντας το ειδικό συνημμένο έντυπο (όχι ηλεκτρονικά) στη Διεύθυνση Δευτεροβάθμιας Εκπαίδευσης όπου υπάγεται το σχολείο, στο οποίο ανήκουν οργανικά. Στη συνέχεια οι αιτήσεις αυτές θα αποσταλούν από τις υπηρεσίες, στις οποίες υποβλήθηκαν, στη Διεύθυνση Προσωπικού Δευτεροβάθμιας Εκπαίδευσης του Υπουργείου Παιδείας και Θρησκευμάτων, το αργότερο μέσα σε πέντε (5) ημέρες από την ημερομηνία λήξης της προθεσμίας υποβολής των αιτήσεων απόσπασης.

Η αίτηση αυτή θα συνοδεύεται από αναλυτικό βιογραφικό σημείωμα, φάκελο δικαιολογητικών (και στην περίπτωση των ξενόγλωσσων φωτοαντίγραφα επικυρωμένης μετάφρασης στην ελληνική γλώσσα) για την απόδειξη των απαιτούμενων προσόντων και αναλυτικό πίνακα των δικαιολογητικών αυτών. Για τις επιστημονικές δημοσιεύσεις και βιβλία, αρκεί φωτοαντίγραφο του εξωφύλλου και της πρώτης σελίδας.

**ΕΠΙΣΗΜΑΝΣH ΙΙ: Τα δικαιολογητικά, τα οποία θα συνοδεύουν τις αιτήσεις απόσπασης για τα Μουσικά Σχολεία, θα πρέπει να είναι απολύτως σχετικά με το αντικείμενο το οποίο καλούνται οι προς απόσπαση εκπαιδευτικοί να διδάξουν στα Μουσικά Σχολεία ή τη μουσική και τις τέχνες.**

 **Σε περίπτωση που έχει κατατεθεί φάκελος με δικαιολογητικά και βιογραφικό κατά τη διαδικασία υποβολής αίτησης μετάθεσης σε Μουσικά Σχολεία για το σχολ. έτος 2014-2015 σύμφωνα με την αριθμ. πρωτ. 59747/Δ2/15.04.2014 εγκύκλιο μεταθέσεων, δεν θα προσκομισθούν εκ νέου πλην της περίπτωσης προσκόμισης νέων στοιχείων ή δικαιολογητικών.**

 **Τα υποβληθέντα δικαιολογητικά δε θα επιστρέφονται.**

 Οι Διευθύνσεις θα πρέπει να ελέγχουν τα δικαιολογητικά και όσα δεν ανταποκρίνονται στις ανάγκες της παρούσας εγκυκλίου καθώς και στη διαμόρφωση κρίσης για τους προς απόσπαση εκπαιδευτικούς, όπως απολυτήρια Λυκείου, Στρατού, δίπλωμα οδήγησης, βεβαιώσεις προϋπηρεσίας, που δεν αφορούν τα Μουσικά Σχολεία, φωτοτυπίες και αποκόμματα εφημερίδων, θα πρέπει να απορρίπτονται και να μην επισυνάπτονται στις αιτήσεις απόσπασης. Θα πρέπει επίσης να ελέγχεται προσεκτικά η διδακτική προϋπηρεσία σε σχολεία Β/θμιας Εκπ/σης αρμοδιότητας ΥΠΑΙΘ, η δυνατότητα των εκπαιδευτικών για απόσπαση και τυχόν κωλύματα.

Η απόσπαση στα **Μουσικά Σχολεία** γίνεται με απόφαση Υπουργού Παιδείας και Θρησκευμάτων. Το Υπηρεσιακό Συμβούλιο (Κ.Υ.Σ.Δ.Ε.), προκειμένου να γνωμοδοτήσει, λαμβάνει υπόψη τις μεταπτυχιακές σπουδές, την επιμόρφωση, τη μετεκπαίδευση, την προηγούμενη διδακτική εμπειρία στα Μουσικά Σχολεία, την επιστημονική συγκρότηση και γενικά τα αυξημένα τυπικά και ουσιαστικά προσόντα, ενώ για τους εκπαιδευτικούς μουσικής παιδείας ζητά τη γνώμη της Καλλιτεχνικής Επιτροπής Μουσικών Σχολείων.

 Για περισσότερες πληροφορίες μπορείτε να απευθύνεστε στο τηλέφωνο: **210 3442235 (κ. Αγγ.Φραϊδάκη).**

***2. Αποσπάσεις εκπαιδευτικών σε Καλλιτεχνικά Σχολεία***

Δικαίωμα υποβολής αίτησης απόσπασης στα **Καλλιτεχνικά Σχολεία** έχουν οι εκπαιδευτικοί που θα έχουν συμπληρώσει **πενταετή τουλάχιστον διδακτική υπηρεσία** στα σχολεία της **Δευτεροβάθμιας Εκπαίδευσης αρμοδιότητας** του Υπουργείου Παιδείας και Θρησκευμάτων(ως μόνιμοι, αναπληρωτές ή ωρομίσθιοι) έως 31 Αυγούστου 2014.

Όσοι πληρούν την παραπάνω προϋπόθεση θα πρέπει να υποβάλουν αίτηση συμπληρώνοντας το ειδικό συνημμένο έντυπο (όχι ηλεκτρονικά) **στη Διεύθυνση Δευτεροβάθμιας Εκπαίδευσης στο οποίο υπάγεται το σχολείο της οργανικής τους θέσης.** Στη συνέχεια οι αιτήσεις αυτές θα αποσταλούν, από τις υπηρεσίες στις οποίες υποβλήθηκαν, στο Τμήμα Γ’ της Διεύθυνσης Προσωπικού Δευτεροβάθμιας Εκπαίδευσης του Υπουργείου Παιδείας και Θρησκευμάτων, **το αργότερο μέσα σε πέντε (5) ημέρες από την ημερομηνία λήξης της προθεσμίας υποβολής των αιτήσεων απόσπασης*.***

Η αίτηση αυτή θα συνοδεύεται από αναλυτικό βιογραφικό σημείωμα, φάκελο δικαιολογητικών (στην περίπτωση των ξενόγλωσσων φωτοαντίγραφα επικυρωμένης μετάφρασης στην ελληνική γλώσσα) για την απόδειξη των απαιτούμενων προσόντων και αναλυτικό πίνακα των δικαιολογητικών αυτών. Για τις επιστημονικές δημοσιεύσεις και βιβλία, αρκεί επικυρωμένο φωτοαντίγραφο του εξωφύλλου και της πρώτης σελίδας.

**ΕΠΙΣΗΜΑΝΣH IΙΙ: Τα δικαιολογητικά τα οποία θα συνοδεύουν τις αιτήσεις απόσπασης για τα Καλλιτεχνικά Σχολεία θα πρέπει να είναι απολύτως σχετικά με το αντικείμενο το οποίο καλούνται οι προς απόσπαση εκπαιδευτικοί να διδάξουν στα Καλλιτεχνικά Σχολεία ή τις τέχνες.**

 **Σε περίπτωση που έχει κατατεθεί φάκελος με τα δικαιολογητικά και βιογραφικό κατά τη διαδικασία υποβολής αίτησης μετάθεσης για το σχολ. έτος 2014-2015 σύμφωνα με την αριθμ. πρωτ. 59747/Δ2/15.04.2014 εγκύκλιο μεταθέσεων, δεν θα προσκομισθούν εκ νέου πλην της περίπτωσης προσκόμισης νέων στοιχείων ή δικαιολογητικών.**

 **Τα υποβληθέντα δικαιολογητικά δε θα επιστρέφονται.**

 Οι Διευθύνσεις Δ.Ε. θα πρέπει να ελέγχουν τα δικαιολογητικά και όσα δεν ανταποκρίνονται στις ανάγκες της παρούσας εγκυκλίου καθώς και στη διαμόρφωση κρίσης για τους προς απόσπαση εκπαιδευτικούς, όπως απολυτήρια Λυκείου, Στρατού, δίπλωμα οδήγησης, βεβαιώσεις προϋπηρεσίας που δεν αφορούν τα Καλλιτεχνικά Σχολεία, φωτοτυπίες και αποκόμματα εφημερίδων, θα πρέπει να απορρίπτονται και να μην επισυνάπτονται στις αιτήσεις απόσπασης. Θα πρέπει επίσης να ελέγχεται προσεκτικά η διδακτική προϋπηρεσία σε σχολεία Β/θμιας Εκπ/σης αρμοδιότητας ΥΠΑΙΘ, η δυνατότητα των εκπαιδευτικών για απόσπαση και τυχόν κωλύματα.

Η απόσπαση στα **Καλλιτεχνικά Σχολεία** γίνεται με απόφαση Υπουργού Παιδείας και Θρησκευμάτων. Το Υπηρεσιακό Συμβούλιο, προκειμένου να γνωμοδοτήσει την επιμόρφωση, τη μετεκπαίδευση, την προηγούμενη διδακτική εμπειρία στα Καλλιτεχνικά Σχολεία, τις μεταπτυχιακές σπουδές, τη την επιστημονική συγκρότηση και γενικά τα αυξημένα τυπικά και ουσιαστικά προσόντα, ενώ για τους εκπαιδευτικούς καλλιτεχνικών μαθημάτων δύναται να ζητά τη γνώμη της Καλλιτεχνικής Επιτροπής.

Για περισσότερες πληροφορίες μπορείτε να απευθύνεστε στο τηλέφωνο: **210 3442280 (κ. Ε. Μπιγέρη).**

***3. Αποσπάσεις εκπαιδευτικών σε Σχολεία Διαπολιτισμικής Εκπαίδευσης.***

Τυχόν κενές θέσεις στα σχολεία Διαπολιτισμικής Εκπαίδευσης δύναται να καλυφθούν με απόσπαση εκπαιδευτικών είτε από τους ανήκοντες οργανικά σε σχολεία της Διεύθυνσης Εκπαίδευσης είτε από εκπαιδευτικούς που είναι στη διάθεση του οικείου κατά περίπτωση συμβουλίου. Οι αποσπάσεις αυτές γίνονται με απόφαση του Προϊσταμένου Διεύθυνσης Εκπαίδευσης και γνώμη του οικείου συμβουλίου.

Σε περίπτωση που εκπαιδευτικός επιθυμεί να τοποθετηθεί σε ένα από τα παραπάνω σχολεία, το οποίο όμως ανήκει σε άλλο ΠΥΣΠΕ/ΠΥΣΔΕ από αυτό της οργανικής του θέσης, υποβάλλει αίτηση απόσπασης από ΠΥΣΠΕ/ΠΥΣΔΕ σε ΠΥΣΠΕ/ΠΥΣΔΕ, σύμφωνα με την παρούσα εγκύκλιο και στη συνέχεια, εφόσον ικανοποιηθεί το αίτημα του, υποβάλλει νέα αίτηση στο ΠΥΣΠΕ/ΠΥΣΔΕ στο οποίο αποσπάστηκε για την τοποθέτηση του σε ένα από τα συγκεκριμένα σχολεία.

Οι υποψήφιοι για απόσπαση στα σχολεία αυτά θα πρέπει να διαθέτουν αυξημένα προσόντα σύμφωνα με τα παρακάτω κριτήρια τα οποία μπορούν να αποδείξουν με τα παρακάτω δικαιολογητικά:

α. Πιστοποιητικό για τη γνώση ξένης γλώσσας (κατά προτεραιότητα της μητρικής γλώσσας της πλειοψηφίας των μαθητών).

β. Βεβαιώσεις παρακολούθησης σεμιναρίων σχετικών με τη διδασκαλία σε παλιννοστούντες μαθητές.

γ. Βεβαιώσεις για τυχόν προϋπηρεσία τους σε Διαπολιτισμικά Σχολεία ή σε Σχολεία του εξωτερικού.

***4. Αποσπάσεις εκπαιδευτικών Β/θμιας Εκπ/σης σε Εκκλησιαστικά Σχολεία***

Εκπαιδευτικοί τηςΔευτεροβάθμιας Εκπαίδευσης, **των κλάδων *ΠΕ01 Θεολόγων, ΠΕ02 Φιλολόγων, ΠΕ03 Μαθηματικών, ΠΕ04.01 Φυσικών, ΠΕ04.02 Χημικών, ΠΕ05 Γαλλικής Γλώσσας, ΠΕ06 Αγγλικής Γλώσσας, ΠΕ11 Φυσικής Αγωγής, ΠΕ16.01 ή ΤΕ16.01 Μουσικής*** (οι οποίοι είναι κάτοχοι και Διπλώματος Βυζαντινής Μουσικής- σύμφωνα με την παρ. 9 του άρθρου 39 του Ν.3848/2010) και ***ΠΕ 19-20 Πληροφορικής***, οι οποίοι επιθυμούν να αποσπαστούν σε σχολεία της Εκκλησιαστικής Εκπαίδευσης, **θα πρέπει να υποβάλουν στην πλησιέστερη Διεύθυνση Δευτεροβάθμιας Εκπαίδευσης αίτηση συμπληρώνοντας το ειδικό συνημμένο έντυπο.**

**Σημειώνεται**, ότι στο Γενικό Εκκλησιαστικό Λύκειο-Γυμνάσιο της Αθωνιάδας Εκκλησιαστικής Ακαδημίας, λόγω του ειδικού καθεστώτος, δε μπορούν να αποσπαστούν γυναίκες εκπαιδευτικοί.

Για τις αποσπάσεις σε σχολεία της Εκκλησιαστικής Εκπαίδευσης οι εκπαιδευτικοί έχουν τη δυνατότητα να επιλέγουν μέχρι και **τρία σχολεία**. Σε περίπτωση που οι εκπαιδευτικοί επιθυμούν συνεξέταση των αιτήσεων τους, έχουν τη δυνατότητα να δηλώσουν τα **ίδια (μέχρι 3)** σχολεία Εκκλησιαστικής Εκπαίδευσης είτε με είτε χωρίς συνεξέταση.

Η αίτηση καταχωρίζεται ηλεκτρονικά από τον αρμόδιο υπάλληλο, με την ταυτόχρονη αντιπαραβολή της εγκυρότητας των δηλώσεων, και στη συνέχεια, αφού υπογραφεί από τον ενδιαφερόμενο και τον Προϊστάμενο της Διεύθυνσης όπου κατατίθεται, αντίγραφο της ηλεκτρονικά καταχωρισμένης αίτησης, αποστέλλεται από τις υπηρεσίες, στις οποίες υποβλήθηκαν, στο Τμήμα Α’ Προσωπικού της Διεύθυνσης Εκκλησιαστικής Εκπαίδευσης και Θρησκευτικής Αγωγής της Κ.Υ. του Υπουργείου Παιδείας και Θρησκευμάτωντο αργότερο μέσα σε δέκα (10) ημέρες από την ημερομηνία λήξης της προθεσμίας υποβολής των αιτήσεων απόσπασης.

Για περισσότερες πληροφορίες σχετικά με τα συγκεκριμένα σχολεία, μπορείτε να απευθύνεστε στα τηλέφωνα **210 3442445, 2103442412,** και **2103342174.**

***5. Αποσπάσεις εκπαιδευτικών από ΚΕΔΔΥ ή ΠΥΣΠΕ/ΠΥΣΔΕ σε ΚΕΔΔΥ, ΠΥΣΠΕ/ΠΥΣΔΕ σε Σχολικές Μονάδες Ειδικής Αγωγής και Εκπαίδευσης (ΣΜΕΑΕ) και δομές Ειδικής Αγωγής (Τμήματα Ένταξης)***

Για τις αποσπάσεις εκπαιδευτικών από ΚΕΔΔΥ ή ΠΥΣΠΕ/ΠΥΣΔΕ σε ΚΕΔΔΥ, ΠΥΣΠΕ/ΠΥΣΔΕ σε Σχολικές Μονάδες Ειδικής Αγωγής και Εκπαίδευσης (ΣΜΕΑΕ) και δομές Ειδικής Αγωγής (Τμήματα Ένταξης) θα εκδοθεί σχετική εγκύκλιος από τη Διεύθυνση Ειδικής Αγωγής, Τμήμα Β΄ Προσωπικού του Υπουργείου Παιδείας και Θρησκευμάτων.

 **Ο ΥΦΥΠΟΥΡΓΟΣ**

**ΑΛΕΞΑΝΔΡΟΣ ΔΕΡΜΕΝΤΖΟΠΟΥΛΟΣ**

**Συνημμένα:**

4 έντυπα αίτησης-δήλωσης

1 πίνακας εκκλησιαστικών σχολείων

**Πίνακας Αποδεκτών:**

1. Γενική Γραμματεία Δια Βίου Εκπαίδευσης
2. ΙΔΕΚΕ
3. Ι.Τ.Υ.Ε.
4. ΟΛΜΕ
5. ΔΟΕ

**Εσωτερική Διανομή:**

1. Γραφείο κ. Υπουργού
2. Γραφείο κ.κ. Υφυπουργών
3. Γραφείο κ. Γενικού Γραμματέα
4. Γραφείο Ειδικού Γραμματέα
5. Γενικές Διευθύνσεις, Διευθύνσεις και Ανεξάρτητα

Τμήματα Κ.Υ. του Υπουργείου Παιδείας και Θρησκευμάτων.

1. Κ.Υ.Σ.Π.Ε.
2. Κ.Υ.Σ.Δ.Ε.
3. Γ.Ε.ΠΟ.
4. Δ/νση Προσ/κού Π.Ε. /Τμήμα Γ’
5. Δ/νση Προσ/κού Δ.Ε. /Τμήμα Γ’
6. Δ/νση ΣΕΠΕΔ (Επιτροπές Μουσικών και Καλλιτεχνικών Σχολείων)

**ΠΙΝΑΚΑΣ ΕΚΚΛΗΣΙΑΣΤΙΚΩΝ ΣΧΟΛΕΙΩΝ**

|  |  |
| --- | --- |
| **ΣΧΟΛΕΙΑ** | **ΤΑΧΥΔΡΟΜΙΚΗ ΔΙΕΥΘΥΝΣΗ** |
| 1. ΓΕΝΙΚΟ ΕΚΚΛΗΣΙΑΣΤΙΚΟ ΛΥΚΕΙΟ ΓΥΜΝΑΣΙΟ ΑΘΩΝΙΑΔΑΣ ΕΚΚΛΗΣΙΑΣΤΙΚΗΣ ΑΚΑΔΗΜΙΑΣ
 | Καρυές Αγίου Όρους, TK 630 86 |
| 1. ΓΕΝΙΚΟ ΕΚΚΛΗΣΙΑΣΤΙΚΟ ΛΥΚΕΙΟ ΒΕΛΛΑΣ
 | Βελλά Ιωαννίνων, TK 450 01 Ιωάννινα |
| 1. ΓΕΝΙΚΟ ΕΚΚΛΗΣΙΑΣΤΙΚΟ ΛΥΚΕΙΟ-ΓΥΜΝΑΣΙΟ ΛΑΜΙΑΣ
 | Σινώπης 1, Νέα Μαγνησία,TK 351 00 Λαμία |
| 1. ΓΕΝΙΚΟ ΕΚΚΛΗΣΙΑΣΤΙΚΟ ΛΥΚΕΙΟ-ΓΥΜΝΑΣΙΟ ΝΕΑΠΟΛΕΩΣ
 | Ν. Καπάτου 6, Ξηροκρήνη,TK 54629 Θεσ/νίκη |
| 1. ΓΕΝΙΚΟ ΕΚΚΛΗΣΙΑΣΤΙΚΟ ΛΥΚΕΙΟ-ΓΥΜΝΑΣΙΟ ΞΑΝΘΗΣ
 | Ιερά Μονή Ταξιαρχών, ΤΚ 67100 Ξάνθη |
| 1. ΓΕΝΙΚΟ ΕΚΚΛΗΣΙΑΣΤΙΚΟ ΛΥΚΕΙΟ-ΓΥΜΝΑΣΙΟ ΠΑΤΜΙΑΔΑΣ ΕΚΚΛΗΣΙΑΣΤΙΚΗΣ ΣΧΟΛΗΣ
 | Πάτμος, 855 00 |
| 1. ΓΕΝΙΚΟ ΕΚΚΛΗΣΙΑΣΤΙΚΟ ΛΥΚΕΙΟ ΠΑΤΡΑΣ
 | Πατρών-Πύργου 85, ΤΚ 263 33 , Παραλία Πύργου, Πάτρα  |
| 1. ΓΕΝΙΚΟ ΕΚΚΛΗΣΙΑΣΤΙΚΟ ΛΥΚΕΙΟ ΡΙΖΑΡΕΙΟΥ ΕΚΚΛΗΣΙΑΣΤΙΚΗΣ ΣΧΟΛΗΣ
 | Ριζαρείου 1, ΤΚ 152 33, Χαλάνδρι |
| 1. ΓΕΝΙΚΟ ΕΚΚΛΗΣΙΑΣΤΙΚΟ ΛΥΚΕΙΟ-ΓΥΜΝΑΣΙΟ ΦΛΩΡΙΝΑΣ
 | Μητροπόλεως 8, TK 531 00 Φλώρινα |
| 1. ΓΕΝΙΚΟ ΕΚΚΛΗΣΙΑΣΤΙΚΟ ΛΥΚΕΙΟ-ΓΥΜΝΑΣΙΟ ΧΑΝΙΩΝ
 | Άγιος Ματθαίος, TK 731 00 Χανιά |